Държавен вестник, бр. 79, 2009 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  79
неправителствени организации, представители 
на организациите на бизнеса, на финансови и 
банкови институции и на научни организации 
и висши училища. 
(2) Съветът може да привлича експерти и да 
създава работни групи по конкретни въпроси, 
свързани с непосредственото изпълнение на 
функциите му. 
Чл. 8. (1) Административното и техниче-
ското обслужване и експертното осигуряване 
на съвета се осъществява от дирекция „Ико-
номическа и социална политика“ на Минис-
терския съвет, която изпълнява функциите на 
секретариат, и се организира от секретар на 
съвета – държавен служител в дирекцията.
(2) Секретариатът осъществява експертно 
осигуряване на съвета, като:
1. организира събирането и обобщава 
представените становища по разглежданите 
от съвета материали;
2. изразява становища и предложения по 
икономическата целесъобразност на предло-
жените за приемане от съвета решения;
3. анализира изпълнението на инфраструк-
турните проекти, включени в Националната 
програма за интегрирано развитие на инфра-
структурата в Република България;
4. организира и координира подготовката, 
а при необходимост – участва в подготовката 
на проекти на документи по чл. 3, ал. 4 за 
внасянето им за заседание на Министерския 
съвет;
5. координира работата на създадените от 
съвета работни групи по чл. 7, ал. 2;
6. осъществява мониторинг, като коорди-
нира изпълнението и отчитането на изпъл-
нението на решенията на съвета;
7. изпълнява други задачи, възложени от 
председателя на съвета.
(3) Секретарят на съвета организира про-
веждането на заседанията му, изготвя протокол 
за всяко заседание и съхранява документа-
цията на съвета.
Чл. 9. (1) Създават се:
1. Информационна система за инфраструк-
турните проекти, включени в Националната 
програма за интегрирано развитие на инфра-
структурата, която се поддържа от дирекция 
„Икономическа и социална политика“ на 
Министерския съвет;
2. Информационна система за планиране и 
управление, която се поддържа от дирекция 
„Информация и системи за управление на 
средствата от Европейския съюз“ на Минис-
терския съвет.
(2) Информационните системи по ал. 1 
подпомагат работата на съвета.
Чл. 10. (1) В Информационната система за 
инфраструктурни проекти, включени в Наци-
оналната програма за интегрирано развитие 
на инфраструктурата, се поддържа следната 
информация за всеки от проектите:
1. общи данни за проекта;
2. локализация на проекта в среда на гео­
графска информационна система (ГИС) с 
данни за проекта;
3. финансови параметри на проекта, кои-
то включват общата индикативна стойност, 
планираните средства – общо и по източници 
на финансиране, и планираните средства по 
шестмесечия – общо и по всеки източник на 
финансиране;
4. данни и информация за етапите и дей-
ностите по изпълнение на проекта.
(2) Поддържането и ползването на инфор-
мационната система по ал. 1 се извършва по 
правилата съгласно приложение № 1.
(3) Ръководителите на ведомствата, ко-
ито отговарят за изпълнението на проекти 
или група проекти от програмата по ал. 1, 
определят ръководителите на проекти и 
операторите на проекти, които отговарят за 
правилното, пълното и срочното въвеждане и 
актуализация на информацията за проектите 
в информационната система по ал. 1.
Чл. 11. (1) В Информационна система за 
планиране и управление се поддържа инфор-
мация за:
1. националните програми, стратегии и 
други стратегически и планови документи за 
развитието на страната;
2. секторните програми за развитие;
3. планирането, управлението и оценката 
за изпълнението на проекти и инициативи, 
които се осъществяват на централно и мест-
но ниво.
(2) В информационната система по ал. 1 
не се въвежда класифицирана информация.
(3) При наличието на техническа и про-
цедурна възможност за избягване на двой-
ното въвеждане на данни Информационната 
система за планиране и управление обменя 
данни с други информационни системи от и 
извън структурите на публичната админи-
страция. Министерствата, другите ведомства 
от централната администрация и областните 
администрации подпомагат дирекция „Инфор-
мация и системи за управление на средствата 
от Европейския съюз“ на Министерския съвет 
при изготвяне на процедурните правила за 
обменяне на данни.
(4) Поддържането и ползването на Инфор­
мационната система за планиране и упра-
вление се извършва по правилата съгласно 
приложение № 2.